Spaco-paromo Enterprise

Spaco-paromo Enterprise esis la unesma de la spaco-paromi di Usa. Konstruktado komencis ye la 4ma di junio 1974. Ol nomizesis Enterprise por la fiktiva spaco-navo en la TV-serio Star Trek. Ol esis kompleta en septembro 1976. Probadi di la navo sequis, unesme sur aeroplano modifikita por portar paromo, e pose flugante sole. La intenco esis ke ol pose esus equipata por atingar orbito cirkum Tero (nam ol ne ja havis motoro o varmeso-shildo), ma la desegno chanjis dum la konstruktado di la unesma paromo en spaco, Columbia. Plusa modifiko di Enterprise esabus tro kustoza; vice to, nova spaco-paromo Challenger konstruktesis. Depos 2012, Enterprise esis publike videbla en muzeo di militala e navala historio en New York.